CELEX: 32019D1959
Language: ro
Date: 2019-11-26 00:00:00
Title: Decizia de punere în aplicare (UE) 2019/1959 a Comisiei din 26 noiembrie 2019 de neaprobare a fosfatului de argint, de sodiu, de hidrogen, de zirconiu ca substanță activă existentă, destinată utilizării în produsele biocide din tipurile de produs 2 și 7 (Text cu relevanță pentru SEE)

27.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 306/40
               
            
         DECIZIA DE PUNERE ÎN APLICARE (UE) 2019/1959 A COMISIEI
         din 26 noiembrie 2019
         de neaprobare a fosfatului de argint, de sodiu, de hidrogen, de zirconiu ca substanță activă existentă, destinată utilizării în produsele biocide din tipurile de produs 2 și 7
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), și în special articolul 89 alineatul (1) al treilea paragraf,
         întrucât:
         
                     (1)
                  
                  
                     Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea unei eventuale aprobări pentru utilizarea în produse biocide. Lista respectivă include fosfatul de argint, de sodiu, de hidrogen, de zirconiu (Nr. CE: 422-570-3, Nr. CAS: 265647-11-8).
                  
               
                     (2)
                  
                  
                     Fosfatul de argint, de sodiu, de hidrogen, de zirconiu a fost evaluat în vederea utilizării în tipul de produs 2 (dezinfectante și algicide care nu sunt destinate aplicării directe la oameni sau animale), precum și în tipul de produs 7 (conservanți pentru pelicule), astfel cum este descris în anexa V la Regulamentul (UE) nr. 528/2012.
                  
               
                     (3)
                  
                  
                     Suedia a fost desemnată ca stat membru raportor, iar autoritatea sa competentă a prezentat la 12 iunie 2017 Agenției Europene pentru Produse Chimice rapoartele de evaluare împreună cu concluziile sale.
                  
               
                     (4)
                  
                  
                     În conformitate cu articolul 7 alineatul (2) din Regulamentul delegat (UE) nr. 1062/2014, avizele Agenției Europene pentru Produse Chimice (3) au fost adoptate la 17 octombrie 2018 de către Comitetul pentru produse biocide, ținând seama de concluziile autorității competente responsabile de evaluare.
                  
               
                     (5)
                  
                  
                     Conform acestor avize, este posibil ca produsele biocide din tipurile de produs 2 și 7 care conțin fosfat de argint, de sodiu, de hidrogen, de zirconiu să nu îndeplinească criteriile stabilite la articolul 19 alineatul (1) litera (b) din Regulamentul (UE) nr. 528/2012, întrucât nu s-a demonstrat că sunt suficient de eficace.
                  
               
                     (6)
                  
                  
                     Ținând seama de avizele Agenției Europene pentru Produse Chimice, nu este oportun să se aprobe utilizarea fosfatului de argint, de sodiu, de hidrogen, de zirconiu în vederea utilizării în produsele biocide din tipurile de produs 2 și 7, deoarece nu sunt îndeplinite condițiile prevăzute la articolul 4 alineatul (1) din Regulamentul (UE) nr. 528/2012.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru produse biocide,
                  
               ADOPTĂ PREZENTA DECIZIE:
         
            Articolul 1
            Fosfatul de argint, de sodiu, de hidrogen, de zirconiu (Nr. CE: 422-570-3, Nr. CAS: 265647-11-8) nu se aprobă ca substanță activă destinată utilizării în produsele biocide din tipurile de produs 2 și 7.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 26 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 167, 27.6.2012, p. 1.
         
            (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).
         
            (3)  Avizul Comitetului pentru produse biocide (BPC) referitor la cererea de aprobare a substanței active fosfat de argint, de sodiu, de hidrogen, de zirconiu, tip de produs: 2, ECHA/BPC/211/2018, adoptat la 17 octombrie 2018; Avizul Comitetului pentru produse biocide (BPC) referitor la cererea de aprobare a substanței active fosfat de argint, de sodiu, de hidrogen, de zirconiu, tip de produs: 7, ECHA/BPC/214/2018, adoptat la 17 octombrie 2018.